דניאל דונסקוי

דניאל דונסקוי (בגרמנית: Daniel Donskoy; נולד ב-27 בינואר 1990)<ref name="Vita">[https://www.castforward.de/members/profile/11/daniel-donskoy Daniel Donskoy]. Vita und Profil bei CAST FORWARD. Abgerufen am 1. März 2017.</ref> הוא שחקן, במאי, מפיק תיאטרון ומוזיקאי גרמני-יהודי.

==קורות חיים==
דניאל דונסקוי נולד במוסקבה למשפחה יהודית אוקראינית-רוסית. אמו נולדה באוקראינה ואביו רוסי.<ref name="JA">Alice Lanzke: [http://www.juedische-allgemeine.de/article/view/id/857 DANIEL DONSKOY: „Ich habe so viel Lampenlicht“]. Porträt. In: Jüdische Allgemeine vom 28. Mai 2009. Abgerufen am 1. März 2017.</ref> בשנת 1990, זמן קצר לאחר הולדתו של דונסקוי, היגרו ההורים לברלין.<ref name="JA" /> דונסקוי דובר רוסית, עברית, גרמנית ואנגלית כשפות אם.<ref name="Lola">[http://lolawhoblog.com/post/107318460700/actor-of-the-month-daniel-donskoy Actor Of The Month : Daniel Donskoy]. Vita und Interview 2015. Abgerufen am 1. März 2017.</ref> דונסקוי החל לנגן בפסנתר בגיל חמש; הוא שר במקהלות שונות ולימד את עצמו לנגן בגיטרה.<ref name="JA" /><ref name="DRK">Alice Lanzke: [http://www.deutschlandradiokultur.de/getrieben-von-der-liebe-zur-musik.1079.de.html?dram:article_id=238228 Getrieben von der Liebe zur Musik: Der jüdische Musical-Künstler Daniel Donskoy]. Porträt. Auf: Deutschlandradio Kultur vom 22. Februar 2013. Abgerufen am 1. März 2017.</ref> לאחר שנפרדו הוריו, הוא עבר לתל אביב עם אמו ובן זוגה החדש בשנת 2002.<ref name="JA" /><ref name="Lola" />

בשנת 2008 כשהיה בן 18 חזר לברלין. הוא רצה בתחילה ללמוד רפואה, אך לאחר מכן החל ללמוד ביולוגיה וניהול מדיה.<ref name="JA" /> הוא עבד כברמן במרכז התרבות בברלין תכלס וגם לקח על עצמו עבודות שונות כדוגמן.<ref name="JA" /><ref name="DRK" /> בגיל 20 לקח שיעורי בלט ונבחן בבתי ספר לדרמה בברלין, מינכן ולונדון.<ref name="Lola" />

== קריירה ==
בשנים 2011 עד 2014 למד משחק ומוזיקה בבית הספר לחינוך לאמנויות בלונדון, וסיים את לימודיו בתואר ראשון במוזיקה ותיאטרון.<ref>[https://artsed.co.uk/musical-theatre/students/musical-theatre-ba-2014/daniel-donskoy Daniel Donskoy]. Vita. Offizielle Internetpräsenz Arts Educational Schools London. Abgerufen am 1. März 2017.</ref><ref>[http://www.stagejobspro.com/uk/theatre-professional/profile/daniel-donskoy-1 Daniel Donskoy]. Vita auf StageJobs.com. Abgerufen am 1. März 2017.</ref> בקיץ 2012 למד גם סמסטר במכון לי סטרסברג לתיאטרון ולקולנוע בניו יורק.<ref name="Lola" /> הוא ערך את הופעת הבכורה שלו בתיאטרון בהצגה "Porn Virgins" מאת מוד מדלין ושארליט דייז'אק, שהוצגה בקיץ 2014 במסגרת פסטיבל קמדן פרינג' בלונדון.<ref name="Lola" /><ref>[http://viewsfromthegods.co.uk/porn-virgins.shtml Porn Virgins: The Phoenix Artist Club]. Aufführungskritik. Abgerufen am 1. März 2017.</ref> בהצגה גילם את הגולש סטן, הנוסע ללונדון עם חברתו מארצות הברית ולאחר שעזב אותה, עובד כשחקן פורנו.<ref name="Lola" />

הוא שיחק בתיאטראות קרן אנדרו לויד וובר (2014), תיאטרון ארקולה (2015), תיאטרון האמנות בווסט אנד (2015), תיאטרון גאריק (2015) ותיאטרון סנט ג'יימס (2016). הוא שיחק את ג'ים או'קונור במחזה "ביבר הזכוכית" בתיאטרון נוטינגהאם פלייהאוס בשנת 2016. מאז 2015 הוא עובד גם בלונדון כמנהל תיאטרון, מפיק תיאטרון ומחזאי.

בשנת 2016 החל להתמקד בקולנוע וטלוויזיה. הוא שיחק בתפקידים ראשיים ואורחים בסדרות הבריטיות נפגעים (2016) וויקטוריה (2016). בפברואר 2017 הוא נראה לראשונה בטלוויזיה הגרמנית. בסדרת הטלוויזיה "סוקו לייפציג" שם גילם את החייל הישראלי אבי כהן, המגיע ללייפציג כדי לנקום את מות אמו שנרצחה.

בשנים 2018 עד 2020 מילא דונסקוי את התפקיד הראשי של כומר פושע בסדרה "סנקט מייק".<ref></ref> היו לו תפקידים ראשיים בסרטי הטלוויזיה "Tatort".<ref>[https://www.bild.de/unterhaltung/tv/leute/tatort-star-maria-furtwaengler-ich-wollte-eine-partnerin-59913954.bild.html „TATORT“-STAR MARIA FURTWÄNGLER: »Ich habe mir eine Partnerin gewünscht«]. In: BILD vom 3. Februar 2019. Abgerufen am 5. Februar 2019.</ref>

בשנת 2019 שיחק בסדרת הטלוויזיה "מכת מחץ" בתור הגנגסטר הישראלי דני דהאן. בשנת 2020 שיחק בעונה הרביעית של סדרת נטפליקס "הכתר" כמאהבה של דיאנה, הנסיכה מוויילס, ג'יימס יואיט.

בינואר 2019 הוציא את הסינגל הראשון שלו "Cry By the River", ובעקבותיו הגיע מיני-אלבום הבכורה שלו "Didn't I Say So" במאי אותה שנה. תחת שם האמן "DONSKOY" הוא הופיע בסיבוב ההופעות הראשון שלו במועדונים ברחבי גרמניה באוקטובר 2019 והוציא את הסינגל "24" על שמו באוקטובר 2020.

דניאל דונסקוי הוא מנחה תוכנית ההרצאה "יהודים של ליל שישי - שבת עם דניאל דונסקוי", ששודרה לראשונה ביוטיוב ובספריית המדיה של ARD ובהמשך בערוץ הטלוויזיה WDR. נושא התוכנית הוא חיים יהודיים של צעירים יהודים בגרמניה.

בשנת 2021 כיכב במיני-סדרה הגרמנית "לזייף את היטלר" בדמותו של ליאו גולד. שנה לאחר מכן הופיע בתפקיד פלאבוס בסדרת הטלוויזיה "ברברים".

בשנת 2023 גילם את מפקד האצ"ל דוד רזיאל בסרט הבריטי "Shoshana" אודות ההתנקשות באברהם שטרן (יאיר), ממנהיגי ארגון לח"י. 

== חיים אישיים ==
דונסקוי מתגורר לסירוגין בלונדון ובברלין.

==קישורים חיצוניים==

* 
* 
* 

== הערות שוליים ==

קטגוריה:ברלין: אישים
קטגוריה:שחקני קולנוע וטלוויזיה יהודים גרמנים
קטגוריה:שחקני תיאטרון יהודים גרמנים
קטגוריה:במאי תיאטרון יהודים גרמנים
קטגוריה:מפיקי תיאטרון יהודים
קטגוריה:בוגרי אוניברסיטאות ומכללות בממלכה המאוחדת
קטגוריה:יהודים רוסים
קטגוריה:מהגרים מברית המועצות לגרמניה
קטגוריה:גרמנים ממוצא רוסי
קטגוריה:בוגרי מכון לי סטרסברג לתיאטרון ולקולנוע
קטגוריה:גרמנים שנולדו ב-1990